
           REPUBLIKA HRVATSKA
KRAPINSKO – ZAGORSKA  ŽUPANIJA
                    OPĆINA MAČE
                      Općinsko vijeće
											 
KLASA: 024-04/26-01/06
URBROJ: 2140-21-03-26-11
Mače, 14.09.2026.

Na temelju članka 15. stavka 2. i 3. Zakona o javnoj nabavi („Narodne novine", broj 120/16, 114/22, 48/26) i članka 34. Statuta Općine Mače („Službeni glasnik Krapinsko-zagorske županije“ broj 05/13, 8/18, 05/20, 05/21, 15a/25) Općinsko vijeće Općine Mače na svojoj 9. sjednici održanoj dana 14.09.2026. godine, donijelo je 
Pravilnik o izmjeni 
Pravilnika o provedbi postupaka jednostavne nabave


I. [bookmark: _GoBack]OPĆE ODREDBE
[bookmark: bookmark0][bookmark: bookmark1]Članak 1.
U Pravilniku o provedbi postupaka jednostavne nabave („Službeni glasnik Krapinsko-zagorske županije“ broj 35/26) članak 13. stavak 1. mijenja se i glasi: 
„Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima te u tu svrhu postupa sukladno odredbama članaka 75-83 ZJN 2026.“
Članak 13. stavak 4. mijenja se i sada glasi: 
„Naručitelj je dužan u dokumentaciji za pojedini postupak jednostavne nabave navesti popis gospodarskih subjekata s kojima su predstavnik Naručitelja iz članka 76. stavka 2. ZJN 2016. i njegove povezane osobe iz članka 77. ZJN 2016  u sukobu interesa ili navesti da takvi subjekti ne postoje.“
Članak 2.
Članak 27. mijenja se i sada glasi: 
„Protiv odluke o odabiru ili odluke o poništenju donesene u postupku jednostavne nabave procijenjene vrijednosti veće od 15.000,00 eura nije dopuštena žalba, ali svaki gospodarski subjekt koji je sudjelovao kao ponuditelj u postupku jednostavne nabave i svaki gospodarski subjekt  koji ima ili je imao pravni interes za dobivanje ugovora o nabavi i koji je pretrpio ili bi mogao pretrpjeti štetu od navodnog kršenja subjektivnih prava ima pravo izjaviti prigovor.
Prigovor se podnosi načelniku u pisanom obliku isključivo putem modula jednostavne nabave EOJN RH.
Rok za izjavljivanje prigovora iznosi tri dana od dana dostave/objave odluke o odabiru odnosno odluke o poništenju.
„Prigovor mora sadržavati:
· podatke o gospodarskom subjektu koji podnosi prigovor,
· oznaku postupka jednostavne nabave,
· odluku koja se osporava,
· razloge osporavanja.
Ako prigovor ne sadrži podatke iz stavka 4. ovoga članka, Naručitelj može pozvati gospodarskog subjekta da u primjerenom roku, koji ne može biti kraći od jednog dana, dopuni ili pojasni prigovor. Ako gospodarski subjekt u ostavljenom roku ne otkloni nedostatke, prigovor će se smatrati neurednim. 
Nepravodoban, nedopušten ili neuredan prigovor odbacit će se obrazloženom odlukom.
O osnovanosti prigovora odluku donosi načelnik. 
Podnošenje prigovora odgađa sklapanje ugovora o nabavi do donošenja odluke o prigovoru, osim u slučaju žurne nabave kada bi odgoda mogla prouzročiti ozbiljnu štetu ili ugroziti obavljanje poslova iz djelokruga Naručitelja.
U postupku pravne zaštite ne plaća se naknada za pokretanje postupka.

Članak 3.
Ovaj Pravilnik o izmjeni i dopuni Pravilnika o provedbi postupaka jednostavne nabave stupa na snagu osmog dana od dana objave u „Službenom glasniku Krapinsko-zagorske županije“.	


Predsjednik Općinskog vijeća
    Mladen Sedak-Benčić



DOSTAVITI:
1. Ministarstvo gospodarstva
    Ulica grada Vukovara 78, Zagreb - nadzor akata
2. KZŽ, Upravni odjel za poslove župana i Županijske skupštine
    glasnik@kzz.hr, (objava u Službenom glasniku)
3. Općinska načelnica Općine Mače
4. Jedinstveni upravni odjel, ovdje
5. Prilog zapisniku
6. U spis

